HU
C 156/38
Az Európai Unió Hivatalos Lapja
2023.5.3.
Indokolás Mivel a termékleírás eddig nem tartalmazott a származás igazolásra vonatkozó szabályokat, célszerűnek tartjuk, hogy a termékleírás 4.4. pontjában (A származás igazolása) megadjuk a termék nyomonkövethetőségére vonatkozó adatokat.
Ez a pont most már tartalmazza azon rendelkezéseket, amelyek a nyomonkövethetőség biztosítását szolgálják.
Emellett néhány szövegrész az eredeti 5. h) pontból (Címkézés) átkerült a 4.4. pontba.
A jövőben engedélyezni kell a felhasznált tejnek az egyik engedélyezett alpesi sajtkészítő gazdaságból a másikba történő továbbszállítását a meghatározott területen belül, mivel a technológia jelenlegi állása szerint ez már nem befolyásolja a minőséget, és biztosítja a „Vorarlberger Alpkäse” OEM előállítását.
Ez azért vált szükségessé, mert egyre nehezebb munkaerőt találni, tekintettel a munka rendkívüli intenzitására és emiatt az alpesi gazdaságainkban történő alpesi sajttermelés fenntartása bizonytalanná vált.
A szállított tej mennyiségét dokumentálni kell.
3.
Földrajzi terület
A termékleírás 5. pontjának c) alpontja: „Alpesi gazdaságokat és alpesi legelőket magukban foglaló területek az osztrák Vorarlberg tartományban.
A hivatalosan elismert alpesi gazdaságok 1 000 és 1 800 m közötti tengerszint feletti magasságon helyezkednek el, és az alpesi vándorló legeltetéssel összefüggésben csak a nyári hónapokban üzemelnek.” valamint Ausztria kiegészítésképpen benyújtott térképe a következőképpen módosult:
4.3.
Földrajzi terület
„A »Voralberger Alpkäse«-t Vorarlberg tartományban, 1 000 és 1 800 m közötti tengerszint feletti magasságon állítják elő.
A hivatalosan elismert alpesi gazdaságok az alpesi vándorló legeltetéssel összefüggésben csak a nyári hónapokban üzemelnek.”
A körülhatárolt földrajzi terület magassági térképe: Indokolás A szöveget lerövidítettük.
A termékleírásban a hivatalosan elismert alpesi gazdaságokra vonatkozó követelményt a 4.5. pont (Az előállítás módja) tartalmazza (különösen a 4.5.1. pont [Nyersanyag – tej]).
A termékleírás kiegészült a körülhatárolt földrajzi terület új térképével is.
A térkép most már a tengerszint feletti magasságra vonatkozó információkat is tartalmazza.
Ez nem változtat a földrajzi terület körülhatárolásán.
4.
Az előállítás módja
A termékleírás 5. pontja e) alpontjának (Az előállítás módja) eredeti szövegét átfogalmazták, hogy pontosabb legyen, és a következő pontokra osztották fel: 4.5.1. pont (Nyersanyag – tej), 4.5.2. pont (Előállítás) és 4.5.3. pont (Szakértelem – Az előállítással kapcsolatos ismeretek).
A termékleírás 5. pontjának e) alpontja: „Az Alpokban hivatalosan ellenőrzött tehénállományokból nyert, kemény sajt előállítására alkalmas, szilázsmentes, nem termizált, nem pasztőrözött, illetve centrifugálással nem sterilizált nyers tejet a helyszínen, szállítás vagy köztes tárolás nélkül dolgozzák fel.
Az este begyűjtött tejet azonnal kisebb tárolóedényekbe (fából készült tejeskannákba vagy dézsákba) töltik, hogy végbe tudjon menni a fölöződés.
Másnap a termék kívánt zsírtartalmának elérése érdekében a tejszínt (alpesi vajat) kézzel lefölözik.
Ezt az érlelt és fölözött tejet ezután alpesi (réz) főzőedényben összekeverik a reggel nyert teljes tejjel, a tejsavbaktérium-kultúrákkal és az alpesi sajtoltó anyagokkal.
Az alvadékot sajtkendő segítségével kézzel, gép használata nélkül távolítják el.
Az alvadékot 51,5–52,5 °C-ra melegítik, préselik és a megfelelő kéregképződés érdekében rendszeresen sós lével kezelik.
Sajtkészítésre kizárólag a szarvasmarhák nyári legeltetése során kerül sor (a szarvasmarhákat kizárólag alpesi legelőkön legeltetik).
Tekintettel a rövid alpesi legeltetési időszakra (3-4 hónap), a termék csak szezonálisan és korlátozott mennyiségben kapható.
Tilos a völgyekben található gazdaságokból származó tej bármilyen formában történő hozzáadása.
Az állattenyésztés és -egészségügy, valamint a gazdaságok és a személyzet higiéniája tekintetében nemzeti szabályok vannak érvényben.
A minőségbiztosítást ellenőrzések, valamint a személyzet és a higiéniai képzés biztosítja.”